Diari Oficial de la Generalitat Valenciana


Sumari del DOGV 5029, del 16-06-2005 (2005/6200)

RESOLUCIÓ de 29 de març de 2005, de la Unitat Territorial d'Energia de València, relativa a l'autorització administrativa i declaració d'utilitat pública per a la instal·lació de línia d'alta tensió.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5029

Data del DOGV
:   16-06-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/6200


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 29 de març de 2005, de la Unitat Territorial d'Energia de València, relativa a l'autorització administrativa i declaració d'utilitat pública per a la instal·lació de línia d'alta tensió. [2005/M6200]
  
Vist l'expedient incoat en este Servici Territorial d'Energia a instància d'Iberdrola Distribución Eléctrica, SAU relatiu a l'autorització de línia d'alta tensió. Expedient ATLIRE/2003/1.
  
Vist que, durant el període d'informació pública, ha presentat al·legacions Rosario Oltrá Escrivá, com a titular de la parcel·la núm. 99, afectada per la volada de 38,25 m sobre la seua propietat, consistents en la desviació o l'alteració del traçat pels riscos i perjuís que es poden ocasionar en la seua propietat.
  
Vist que, en resposta a les al·legacions anteriors, Iberdrola Distribución Eléctrica, SAU, manifesta que:
  
- Els terrenys per on discorre la línia elèctrica estan classificats en el Pla General d'Ordenació Urbana com a sòl no urbanitzable especial per a infraestructura elèctrica.
  
- El present projecte complix la Recomanació 519/1999, del Consell de les Comunitats Europees, sobre l'exposició al públic de camps electromagnètics, a pesar de no ser de compliment obligat.
  
Atés que l'al·legant realitza una declaració genèrica de perjuís i riscos, sense que es justifique cap de les limitacions a la constitució de servitud de pas a què es referix l'article 161.2 del Reial Decret 1.955/2000 (BOE de 27.12.2000).
  
Atés que s'han complit els tràmits establits en el títol VII del Reial Decret 1.955/2000, d'1 de desembre (BOP 27.12.2000) i en l'article 52 de la Llei 54/1997, de 27 de desembre, del Sector Elèctric (BOP de 28.11.1997).
  
Este Servici Territorial d'Energia resol:
  
Primer
  
Atorgar a Iberdrola Distribución Eléctrica, SAU autorització administrativa i declarar, en concret, la utilitat pública de la instal·lació elèctrica que a continuació s'esmenta i les principals característiques de la qual s'indiquen.
  
Expedient ATLIRE/2003/1.
  
Titular: Iberdrola Distribución Eléctrica, SAU.
  
Lloc de la instal·lació: línia aèria d'alta tensió entre els suports 83 i 92 de la línia de 66 kV de ST Alzira a ST Cullera - Riola.
  
Tipus i finalitat: línia d'alta tensió.
  
Característiques principals:
  
Número d'expedient: ATLIRE/2003/1.
  
Número de registre de línies:
  
Tipus : aèria.
  
Tensió: 66 kv
  
Longitud total: 1796 m
  
Longitud aèria: 1796 m.
  
Longitud subterrània:
  
Segon. Condicions mediambientals
  
El projecte es desenvoluparà d'acord amb les previsions de l'estudi d'impacte ambiental i amb les condicions següents:
  
- Els diversos documents del projecte de construcció (memòria, plànols, plec de prescripcions tècniques i pressupost) incorporaran tots els aspectes concernents a les mesures protectores i correctores incloses en l'estudi d'impacte ambiental, així com les derivades de les presents condicions, tot això amb el grau de detall necessari per a la seua contractació i execució conjunta amb la resta de les obres. Així, el pressupost del projecte de construcció incorporarà, preferentment en una única partida, totes les unitats d'obra que es referisquen a les mesures correctores que cal emprendre. També es valoraran i proveiran pressupostàriament totes les despeses derivades del programa de vigilància ambiental.
  
- Es disposaran elements salvaocells, que es localitzaran al portell sobre els cables de terra, al llarg de tot el seu recorregut i separats 10 metres. Estos elements seran tires en X de neopré (35 cm x 35 cm) subjectes per mordassa d'elastòmer amb cinta luminiscent, o també espirals de color visible i dimensions de 30 x 100 cm.
  
- Els materials de reblum i el tot-ú que foren necessaris per a l'execució del projecte, s'obtindran de préstecs o pedreres existents i legalment autoritzades. En cas de noves obertures se sotmetran estes, amb caràcter previ a la utilització, al procediment de declaració d'impacte ambiental.
  
De la mateixa manera, el lloc que es trie com a abocador o zona d'enderrocs, si no es tracta d'un abocador de residus degudament identificat i legalitzat, s'haurà de sotmetre, abans de la utilització, al procediment d'estimació d'impacte ambiental.
  
- Es recuperarà la capa superior del sòl vegetal que puga estar afectada per l'obra per a la seua posterior reutilització en els processos de restauració. Els sòls fèrtils així obtinguts s'arreplegaran al llarg del traçat en muntons, l'alçària dels quals haurà de definir-se en el plec de prescripcions tècniques particulars del projecte de construcció, de manera que es garantisca el manteniment de les seues propietats naturals.
  
- El magatzem de residus perillosos, el parc de maquinària i una possible planta mòbil de fabricació de formigons, si fóra el cas, només podran localitzar-se fora dels àmbits protegits de les diferents afeccions legals descrites en l'anterior apartat de la present declaració, encara que, com és obvi, en el del PORN de l'Albufera.
  
Quant al mencionat magatzem de residus perillosos, este haurà d'estar cobert per mitjà d'una teulada, a fi que no es generen arrossegaments de contaminants per les aigües pluvials. Els residus de naturalesa fluida s'emmagatzemaran en recipients estancs que s'ubicaran en l'interior d'una cubeta de seguretat impermeable, de suficients dimensions. A més, la totalitat dels residus perillosos s'hauran d'emmagatzemar a una altura major d'un metre respecte a la cota del terreny, a fi d'evitar que, durant l'ocurrència d'eventuals episodis d'avingudes, siguen arrossegats.
  
Quant al parc de maquinària i la planta de fabricació de formigons, si així fora el cas, només podran localitzar-se sobre superfícies impermeables que, a més, estiguen adequades per a l'arreplega de possibles abocaments accidentals. No s'admetrà l'abocament directe d'efluents vinguts de les anteriors plantes auxiliars al riu Xúquer i séquies contributives, excepte tractament previ i l'autorització pertinent de la Confederació Hidrogràfica del Xúquer.
  
La zona d'arreplegada de material granular, ja siguen àrids o inerts, s'ubicarà el més allunyada possible del llit del riu Xúquer. Els abocaments de terra, runes, etc, es realitzaran des d'altures inferiors a un metre, i s'usaran mànegues de descàrrega en els casos de major risc. Es procedirà a tapar les caixes dels camions, a la humectació del material d'arreplegada i a llavar de rodes dels vehicles i maquinàries quan abandonen la zona d'obres.
  
D'acord amb el Decret 96/1995, de 16 de maig, del Govern Valencià, pel qual s'aprova el Pla d'Ordenació dels Recursos Naturals de la conca hidrogràfica de l'Albufera (DOGV núm. 2.516, de 26.05.1995), i en el punt 7.5, es diu, entre altres especificacions que s'han de complir, que durant la realització de les obres hauran de prendre's les precaucions necessàries per a evitar l'alteració de la coberta vegetal o la modificació de llits en les zones adjacents i, en tot cas, el projecte inclourà les necessàries partides pressupostàries per a la correcció de l'impacte produït, així com per a la seua adequació ecològica i paisatgística.
  
- Si durant l'execució de les obres es trobara la presència de restes arqueològiques, el fet es comunicarà a la Conselleria de Cultura, Educació i Esport, de manera immediata, i s'adoptaran les mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
Així mateix, abans de l'aprovació definitiva del projecte, es requerirà que la Conselleria de Cultura, Educació i Esport n'emeta informe favorablement, en informe preceptiu emés pel mencionat organisme, en compliment de la Llei 4/1998, d'11 de juny, de la Generalitat Valenciana, del Patrimoni Cultural Valencià
  
Estes instal·lacions no podran entrar en servici mentre no tinga el peticionari l'aprovació del projecte d'execució, amb el compliment previ dels tràmits que s'assenyalen en esmentat decret.
  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 29 de març de 2005.- El cap de la Unitat Territorial d'Energia, per delegació segons Resolució de la Direcció General d'Energia de 24.03.2004: Enrique Climent Sirvent.